Nariadenie Komisie (ES) č. 2305/98
z 26. októbra 1998,
ktoré mení a dopĺňa nariadenie (ES) č. 97/95 stanovujúce podrobné pravidlá pre uplatňovanie nariadenia Rady (EHS) č. 1766/92 ohľadom minimálnej ceny a náhradnej platby, ktorá sa má vyplácať producentom zemiakov, a nariadenia Rady (ES) č. 1868/94 zavádzajúceho systém kvót vo vzťahu k výrobe zemiakového škrobu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1868/94 z 27. júla 1994 zavádzajúce systém kvót vo vzťahu k výrobe zemiakového škrobu [1], ako bolo naposledy zmenené a doplnené nariadením (ES) č. 1284/98 [2], a najmä na článok 8 uvedeného nariadenia,
keďže nariadenie (ES) č. 1868/94 zavádza systém kvót pre výrobu zemiakového škrobu, na ktorý je čerpateľná pomoc spoločenstva; keďže článok 2 uvedeného nariadenia stanovuje kvóty zemiakového škrobu pre producentské členské štáty na obdobie troch rokov a definuje spôsob prideľovania čiastkových kvót;
keďže určité časti nariadenia Komisie (ES) č. 97/95 [3], ako bolo naposledy zmenené a doplnené nariadením (ES) č. 1125/96 [4], ktoré stanovujú podrobné pravidlá uplatňovania, sa stali neplatnými; keďže by sa mali v záujme jasnosti zrušiť;
keďže kvôli presnejšiemu monitorovaniu rozvoja trhu by členské štáty mali oznamovať Komisii kvóty platné pred 30. júnom každého hospodárskeho roka a množstvá, ktoré sa majú vyviezť bez vyvolania náhrad;
keďže opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Nariadenie (ES) č. 97/95 sa týmto mení a dopĺňa takto:
1. Článok 2 nahrádza tento text:
"Článok 2
V prípade, keď sa uplatňuje článok 6 (2) nariadenia (ES) č. 1868/94, budú primerane upravené pridelené čiastkové kvóty na začiatku hospodárskeho roka nasledujúceho po roku, v ktorom bola kvóta prekročená."
2. Článok 3 sa ruší.
3. Článok 19 nahrádza nasledujúci text:
"Článok 19
1. Najneskôr do 30. apríla každého hospodárskeho roka oznámia podniky vyrábajúce škrob kompetentných orgánom:
- množstvá škrobových zemiakov, ktoré sa kvalifikovali podľa článku 8 (1) a (2) nariadenia (EHS) č. 1766/92,
- množstvá škrobových zemiakov, na ktoré bola vyplatená prémia stanovená v článku 5 nariadenia (ES) č. 1868/94.
2. V prípade, keď sa uplatňuje článok 17, najneskôr do 30. júna každého hospodárskeho roka poskytnú členské štáty Komisii všetky podrobné informácie ohľadne toho spolu s podpornými dokumentmi dokazujúcimi, že boli dodržané stanovené podmienky."
4. Článok 20 nahrádza tento text:
"Článok 20
Najneskôr do 30. júna každého hospodárskeho roka oznámia členské štáty Komisii:
a) množstvá škrobových zemiakov, ktoré sa kvalifikovali podľa článku 8 (1) a (2) nariadenia (EHS) č. 1766/92;
b) množstvá škrobových zemiakov, na ktoré bola vyplatená prémia stanovená v článku 5 nariadenia (ES) č. 1868/94;
c) množstvá a čiastkové kvóty pre podniky vyrábajúce škrob, ktorých sa týka článok 6 (2) nariadenia (ES) č. 1868/94 počas hospodárskeho roka, a čiastkové kvóty platné pre nasledujúci hospodársky rok;
d) množstvá, ktoré sa majú vyviezť bez vyvolania náhrad v súlade s článkom 6 nariadenia (ES) č. 1868/94;
e) množstvá uvedené v článku 13 (3) a (4) tohto nariadenia;
f) množstvá uvedené v článku 16 tohto nariadenia."
Článok 2
Toto nariadenie nadobudne účinnosť siedmy deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. októbra 1998